Krisli Melesk
Krisli Melesk (sündinud 24. märtsil 1986 Tallinnas) on eesti alpinist. Melesk on lõpetanud Tallinna Üldgümnaasiumi (hilisem Tallinna Kristiine Gümnaasium) ning õppinud Eesti Kunstiakadeemias fotograafiat (lõpetamata). Ta on esimene Eesti naisalpinist, kes on tõusnud Džomolungma (8848 m; 23. mai 2021) ja K2 (8611 m; 22. juuli 2022) tippu. Sellega on ta üks vähestest Eesti alpinistidest, kes on vallutanud kaks kaheksatuhandelist. 2011. aastast töötab Krisli Melesk stjuardessina luksusjahtidel USA-s ja Euroopas.